b'\n_START_ARTICLE_\nKleinov kvartik\n_START_PARAGRAPH_\nKleinov kvartik je v hiperboli\xc4\x8dni geometriji kompaktna Riemanova ploskev z rodom enakim tri z najvi\xc5\xa1jo mo\xc5\xbeno grupo avtomorfizma za tak\xc5\xa1en rod. Kleinov kvartik je Hurwitzeva ploskev z najni\xc5\xbejim mo\xc5\xbenim rodom._NEWLINE_Imenuje se po nem\xc5\xa1kem matematiku Felixu Christianu Kleinu (1849 \xe2\x80\x93 1925)._NEWLINE_Lo\xc4\x8diti moramo dve vrsti kvartikov. Zaprti kvartik je v splo\xc5\xa1nem to, kar si predstavljamo v geometriji: topolo\xc5\xa1ko ima rod tri in je kompaktni prostor. Druga vrsta je odprti ali to\xc4\x8dkast kvartik. Te vrste kvartikov se obravnava v teoriji \xc5\xa1tevil. Topolo\xc5\xa1ko so ploskve z rodom 3 s 24 to\xc4\x8dkami, geometrijsko pa so to to\xc4\x8dke obrata (vrhovi, konice). Odprti kvartik se topolo\xc5\xa1ko dobi iz zaprtega kvartika s kreiranjem to\xc4\x8dk v 24 sredi\xc5\xa1\xc4\x8dih pokrivanja s pravilnimi sedemkotniki. Odprti in zaprti kvadriki imajo razli\xc4\x8dno metriko, \xc4\x8deprav so oboji hiperboli\xc4\x8dni. Geometrijsko so to\xc4\x8dke obrata v neskon\xc4\x8dnosti.\n_START_SECTION_\nSorodne ploskve\n_START_PARAGRAPH_\nKleinov kvartik je povezan z mnogimi drugimi ploskvami. Geometrijsko je najmanj\xc5\xa1a Hurwitzeva ploskev, naslednja sta Macbeathova ploskev z rodom sedem in prvi Hurwitzev triplet, ki vklju\xc4\x8duje 3 ploskve z rodom 14.'